સુથરીના મજીદ અબુભખર સુમરાએ નોંધાવેલી ફરિયાદમાં જણાવાયા અનુસાર ગુરૂવાર રાતથી શુક્રવાર સવારના સમયે ચોરીના આ બનાવને અંજામ અપાયો હતો. સુથરી ગામની સીમમાં આવેલ સુઝલોન કંપનીની પવનચકકી નંબર એમ-205ના કેબીન બોકસનું લોક તિક્ષ્ણ હથિયારથી તોડી તેમાં રાખેલ 400 મિટર કોપર કેબલ વાયર કે જેની કિમત 80,000 આંકવામાં આવી હતી. તેની ચોરી કરી અજાણ્યા શખસો ફરાર થઇ ગયા હતા. ચોરીના આ બનાવ અંગે કોઠારા પોલીસે તપાસનો દોર હાથ પર લીધો છે. ઉલ્લેખનિય છે કે ભુતકાળમાં કેબલ ચોરીના આવા અનેક બનાવોની ફરિયાદ નોંધાયા બાદ કેટલાક કિસ્સામાં કેબલ ચોરી કરતી ગેંગને પકડી પાડવામાં પોલીસને સફળતા મળી છે. ત્યારે આ કિસ્સામાં શકમંદોની પુછતાછ કરાય તો ભેદ ઉકેલાઇ શકે તેમ છે.